К.бр.425/15 ВО ИМЕТО НА ГРАЃАНИТЕ НА РЕПУБЛИКА МАКЕДОНИЈА ОСНОВНИОТ СУД ВО ВЕЛЕС, како првостепен суд, преку Судијата Шефшет Адеми како судија поединец, со записничар Марика Јордева, постапувајќи по Предлогот за издавање на казнен налог I-IV.Ко.бр.437/15 од 09.11.2015 година на Основното јавно обвинителство Велес, против обвинетите З. С. и Е. Д. од В., за кривично дело Надриписарство од чл.381-1 в.в.чл.22 од Кривичниот законик, согласно чл.499 од Законот за кривична постапка, на ден 12.11.2015 година, ја донесе следната: П Р Е С У Д А СО КОЈА СЕ ИЗДАВА КАЗНЕН НАЛОГ Обвинетите: 1.З. С., од татко . . . . и мајка . . . , роден на ден . . . година во В., каде и живее, на ул. бр., државјанин на РМ, Македонец, со високо образование, работи како шнајдер, неженет, досега неосудуван, со ЕМБГ . . . ., и 2.Е. Д., од татко . . . . и мајка . . . , родена на ден . . . . година во В., каде и живее, на ул. бр., државјанин на РМ, Македонка, со средно образование, мажена, мајка на две деца, досега нео- судувана, со ЕМБГ . . . ., В И Н О В Н И С Е Затоа што: На ден 01.09.2015 година во Подружницата на правното лице С. К. Л. М. ДООЕЛ-К. Т. ЛМ бр. лоциран во В. на ул. бр., обвинетиот З. С. од В. во својство на Управител на ова правно лице и обвинетата Е. Д. од В. во својство на продавачка во Киоскот, по претходен договор со НН нотар од В., без регистрирана дејност, за надомест давале стручна и правна помош, на начин што, во Киоскот држеле и на граѓаните им продавале претходно составени бланко примероци од Договор за купопродажба на автомобил, за сума од 10,00 денари, а за продажба на истите, на купувачите не им издавале фискална сметка. Со опишаните дејствија, обвинетите сториле кривично дело Надриписарство од чл.381-а в.в.чл.22 од Кривичниот законик, па согласно тој член, члено- вите 3, 4, 32, 33, 35, 39, 48, 48-а, 49 и 50 од Кривичниот законик и членовите 102 и 105 од Законот за кривична постапка, ИМ СЕ ИЗРЕКУВА: АЛТЕРНАТИВНА МЕРКА УСЛОВНА ОСУДА На обвинетите З. С. и Е. Д. им се утврдува ка- зна затвор во траење од 3(три)месеци и истовремено определува дека истата нема да се изврши ако обвинетите во времето од 1(една)година по правосилноста на пресудата, не сторат ново кривично дело. СЕ ЗАДОЛЖУВААТ обвинетите да платат судски паушал во износи од по 3.000,00 денари, во рок од 15 дена по правосилноста на пресудата, а под страв од присилно исполнение. О б р а з л о ж е н и е Основното јавно обвинителство Велес поднесе Предлог за издавање на казнен налог I-IV.Ко.бр.437/15 од 09.11.2015 година, против обвинетите З. С. и Е. Д. од В., за кривично дело Надриписарство од чл.381-1 в.в.чл.22 од Кривичниот законик(во натамошниот текст:КЗ), согла- сно чл.497 од Законот за кривична постапка(во натамошниот текст:ЗКП). Јавниот обвинител со Предлогот за издавање казнен налог во конкретниот случај предложи судот да донесе пресуда со издавање на казнен налог, со која на обвинетите ќе им изрече условна осуда, така што ќе им утврди казна затвор во траење од 3(три)месеци која нема да се изврши, ако обвинетите во времето од 1(една)година не сторат ново кривично дело. Имено, согласно чл.497 од ЗКП, за кривични дела од надлежност на судија поединец, кога за тоа се располага со доволно докази, Јавниот обвинител може со предлог за издавање казнен налог да му предложи на судот да донесе пресуда и да предложи изрекување на една или повеќе кривични санкции или мерки:парична казна во висина од една до 100 дневни глоби, условна осуда со утврдена казна затвор до три месеци или парична казна, забрана за управување на моторно возило до две години и конфискација на имот и имотна корист прибавена со кривично дело и одземање на предмети. Согласно чл.499 ст.1 од ЗКП, ако се согласи со предлогот за издавање на казнен налог, судијата поединец ќе донесе пресуда со која ќе ги изрече санкциите или посебните мерки предложени од Јавниот обвинител. Судот постапувајќи по предлогот за издавање на казнен налог, согласно чл.499 од ЗКП, се согласи со предлогот и одлучи во конкретниот случај да донесе пресуда за издавање на казнен налог, па имајќи ги во предвид предложените и приложени докази и тоа:тековна состојба бр.0805-50/150620150004505 за правното лице Д. за п., т. и у. С. К. Л. М. извоз-увоз ДООЕЛ В. од 02.09.2015 година на ЦР на РМ РРК В. и Договор за купопродажба на автомобил(фотокопие бланко), го утврди следното: На ден 01.09.2015 година во Подружницата на правното лице С. К. Л. М. ДООЕЛ-К. Т. ЛМ бр. лоциран во В. на ул. бр., обвинетиот З. С. од В. во својство на Управител на ова правно лице и обвинетата Е. Д. од В. во својство на продавачка во Киоскот, по претходен договор со НН нотар од В., без регистрирана дејност, за надомест давале стручна и правна помош, на начин што, во Киоскот држеле и на граѓаните им продавале претходно составени бланко при- мероци од Договор за купопродажба на автомобил, за сума од 10,00 денари, а за продажба на истите, на купувачите не им издавале фискална сметка. Врз основа на вака утврдената фактичка состојба, судот најде дека во дејствијата на обвинетите З. С. и Е. Д. се содржани битните елементи на кривичното дело Надриписарство од чл.381-а в.в.чл.22 од КЗ. Судот, го прифати предлогот на Јавниот обвинител за издавање на казнен налог со пресуда со која на обвинетите З. С. и Е. Д. ќе им изрече кривична санкција-условна осуда, така што ќе им утврди ка- зна затвор во траење од по 3(три)месеци која нема да се изврши ако обвинетите во времето од 1(една)година, по правосилноста на пресудата не сторат ново кривично дело. Судот, смета дека со ова кривична санкција ќе бидат постигнати целите на казнувањето од чл.32 од КЗ и дека спрема обвинетите како спрема одговорни сторители е нужно да се изрече алтернативна мерка условна осуда заради кривично-правна заштита и дека предупредувањето со закана на казна доволно ќе влијае врз истите во иднина да не вршат кривични дела, а исто така и од аспект на генералната превенција ќе влијае и врз другите да не вршат кривични дела. Судот, согласно чл.102 и 105 од ЗКП, го задолжи обвинетите да платат судски паушал во износи од по 3.000,00 денари, во рок од 15 дена по правосилноста на пресудата, а под страв на присилно исполнение. ОСНОВЕН СУД ВЕЛЕС, К.бр.425/15 од 12.11.2015 година Записничар, С у д и ј а , Марика Јордева Шефшет Адеми ПОУКА:Обвинетите може во рок од 8(осум)дена од денот на приемот на оваа пресуда да поднесат приговор до овој суд, а доколку приговор не е поднесен во законскиот рок, пресудата ќе стане правосилна. ДН:ОЈО Велес и обвинети.  
[Назад](http://www.osveles.mk/Odluki.aspx)